ตอนที่ ๔

**ฐานการเรียนรู้อาเซียนศึกษา**

การจัดฐานการเรียนรู้อาเซียนศึกษา ได้มีการกำหนดไว้หลายกิจกรรม ได้แก่ เกมบิงโกอาเซียน ตามหาอาเซียน อุดรอยรั่วอาเซียน จิตกรอาเซียน ใบ้คำอาเซียน และกำหนดให้ผู้รับบริการใช้เวลาเข้าร่วมกิจกรรมในฐานการเรียนรู้ เรื่อง ท่องโลกอาเซียน เป็นเวลา ๔ ชั่วโมง ๒๐ นาที ซึ่งมีรายละเอียดดังนี้

**เรื่อง ท่องโลกอาเซียน**

**เวลา ๔ ชั่วโมง ๒๐ นาที**

**สาระสำคัญ**

ประชาคมอาเซียน เป็นการรวมตัวของประเทศสมาชิกอาเซียน เพื่อเพิ่มอำนาจต่อรองและ ขีดความสามารถแข่งขันของอาเซียนในเวทีระหว่างประเทศในทุกด้าน รวมถึงความสามารถในการรับมือกับปัญหาใหม่ ๆ ในระดับโลกที่ส่งผลกระทบมาถึงภูมิภาคอาเซียน เช่น ภาวะโลกร้อน การก่อการร้าย เป็นต้น ด้วยเหตุนี้ สมาคมประชาชาติแห่งเอเชียตะวันออกเฉียงใต้ หรืออาเซียน (Association of Southeast Asian Nations) จึงได้มีข้อตกลงให้อาเซียนรวมตัวเป็นชุมชนหรือประชาคมเดียวกัน (ASEAN Community) ให้สำเร็จภายในปี พ.ศ. ๒๕๕๘ (ค.ศ. ๒๐๑๕)

**ผลการเรียนรู้ที่คาดหวัง**

๑. ผู้เรียนมีความรู้ ความเข้าใจ ประวัติความเป็นมาและวัตถุประสงค์ของการก่อตั้ง อาเซียน

๒. ผู้เรียนมีความรู้ ความเข้าใจ ข้อมูลพื้นฐานตลอดจนภาษาและวัฒนธรรมของกลุ่มประเทศ สมาชิกอาเซียน

๓. ผู้เรียนมีความรู้ ความเข้าใจ ในความร่วมมือของกลุ่มประเทศสมาชิกอาเซียน

**ทักษะการเรียนรู้**

1. ทักษะการสังเกต
2. ทักษะการจำแนกประเภท
3. ทักษะการจัดกระทำและสื่อความหมายข้อมูล
4. ทักษะการลงความเห็นจากข้อมูล
5. ทักษะการตีความและลงข้อสรุป

**สื่อและวัสดุอุปกณ์**

# นิทรรศการท่องโลกอาเซียน ของศูนย์วิทยาศาสตร์เพื่อการศึกษาขอนแก่น

1. วิดีทัศน์
2. ใบความรู้
3. ใบงาน
4. ใบกิจกรรม เกมบิงโกอาเซียน
5. ใบกิจกรรมแรลลี่อาเซียน ๕ กิจกรรม

กิจกรรมที่ ๑ ตามหาอาเซียน

กิจกรรมที่ ๒ รวมพลังอาเซียน

กิจกรรมที่ ๓ อุดรอยรั่วอาเซียน

กิจกรรมที่ ๔ จิตกรอาเซียน

กิจกรรมที่ ๕ ใบ้คำอาเซียน

**กิจกรรมการเรียนรู้**

๑. วิทยากรชี้แจงรายละเอียดเกี่ยวกับการจัดกิจกรรม เรื่อง ท่องโลกอาเซียน โดยแบ่งการจัดกิจกรรรมออกเป็น ๒ ช่วง

**ช่วงที่ ๑** ใช้เวลาทำกิจกรรม ๑ ชั่วโมง ๒๐ นาที ดำเนินการดังนี้

๑.๑ ให้ผู้เรียนศึกษาใบความรู้ เรื่อง อาเซียน โดยศึกษาไปพร้อมกับนิทรรศการ ท่องโลกอาเซียน ของศูนย์วิทยาศาสตร์เพื่อการศึกษาขอนแก่น

๑.๒ ให้ผู้เรียนชมวีดีทัศน์ เรื่อง ท่องโลกอาเซียน ( ๒๕ นาที )

๑.๓ วิทยากรอธิบายเพิ่มเติมการกำเนิดอาเซียน ประชาคมอาเซียน และกลุ่ม ประเทศสมาชิกอาเซียน

๑.๔ ให้ผู้เรียนทำใบกิจกรรม เกมบิงโกอาเซียน

๑.๕ ให้ผู้เรียนทำใบงาน

๑.๖ วิทยากรและผู้เรียนร่วมกันอภิปรายและสรุปเนื้อหาที่เรียน

**ช่วงที่ ๒** ใช้เวลาทำกิจกรรม ๓ ชั่วโมง ดำเนินการจัดกิจกรรมแรลลี่อาเซียน ๕ กิจกรรม คือ ตามหาอาเซียน รวมพลังอาเซียน อุดรอยรั่วอาเซียน จิตกรอาเซียน ใบ้คำอาเซียน

๒. วิทยากรดำเนินการจัดกิจกรรมตามกำหนดเวลา

**การประเมินผล**

1. สังเกตพฤติกรรมการเรียนรู้/การมีส่วนร่วม
2. ประเมินจากการทำใบกิจกรรม
3. ประเมินจากการทำใบงาน

**บันทึกผลการจัดกิจกรรมของวิทยากรในฐานนี้**

…………………………………………………………………………………………………………………………..……………………..

……………………………………………………………………………………………………………………………………..…………..

………………………………………………………………………………………………………………………………………..………..

…………………………………………………………………………………………………………………………………..……………..

…………………………………………………………………………………………………………………………………..……………..

………………………………………………………………………………………………………………………………..………………..

………………………………………………………………………………………………………………………………………..………..

…………………………………………………………………………………………………………………………………..……………..

…………………………………………………………………………………………………………………………………..……………..

………………………………………………………………………………………………………………………………..………………..

****

**ใบความรู้**

**เรื่อง อาเซียน**

**อาเซียน หรือ สมาคมประชาชาติแห่งเอเชียตะวันออกเฉียงใต้ (Association of South East Asian Nations หรือ ASEAN)**

ก่อตั้งขึ้นโดยปฏิญญากรุงเทพ (The Bangkok Declaration) เมื่อวันที่ ๘ สิงหาคม ๒๕๑๐ โดยมีวัตถุประสงค์เพื่อส่งเสริมความเข้าใจอันดีต่อกันในระหว่างประเทศในภูมิภาค ธำรงไว้ซึ่งสันติภาพ เสถียรภาพและความมั่นคงทางการเมือง สร้างสรรค์ความเจริญทางด้านเศรษฐกิจ การพัฒนาสังคมและวัฒนธรรมการกินดีอยู่ดี บนพื้นฐานของความเสมอภาคและผลประโยชน์ร่วมกันของประเทศสมาชิก

**“ปฏิญญากรุงเทพ” (Bangkok Declaration) หรือ ปฏิญญาอาเซียน (ASEAN Declaration)**

เป็นเอกสารในการก่อตั้งสมาคมประชาชาติแห่งเอเชียตะวันออกเฉียงใต้ ซึ่งได้รับการลงนาม ณ กรุงเทพมหานคร ในวันที่ ๘ สิงหาคม ๒๕๑๐ โดยในขณะนั้นมีสมาชิกผู้ก่อตั้งจำนวน ๕ ประเทศ ได้แก่ ไทย อินโดนีเซีย สิงคโปร์ มาเลเซีย และฟิลิปปินส์

**วัตถุประสงค์หลักของการก่อตั้งอาเซียน**

๑.  ส่งเสริมความร่วมมือและความช่วยเหลือซึ่งกันและกันในทางเศรษฐกิจ สังคม วัฒนธรรม เทคโนโลยี วิทยาศาสตร์ และการบริหาร

      ๒.  ส่งเสริมสันติภาพและความมั่นคงส่วนภูมิภาค

๓. เสริมสร้างความเจริญรุ่งเรืองทางเศรษฐกิจ พัฒนาการทางวัฒนธรรมในภูมิภาค

1. ส่งเสริมให้ประชาชนในอาเซียนมีความเป็นอยู่และคุณภาพชีวิตที่ดี

๕. ให้ความช่วยเหลือซึ่งกันและกันในรูปของการฝึกอบรมและการวิจัย และส่งเสริมการศึกษาด้านเอเชียตะวันออกเฉียงใต้

๖. เพิ่มประสิทธิภาพของการเกษตรและอุตสาหกรรม การขยายการค้า ตลอดจนการปรับปรุงการขนส่งและการคมนาคม

๗.  เสริมสร้างความร่วมมืออาเซียนกับประเทศภายนอกองค์กรความร่วมมือแห่งภูมิภาค อื่น ๆ  และองค์กรระหว่างประเทศ

**วิสัยทัศน์อาเซียน**

เพื่อส่งเสริมความร่วมมือและความช่วยเหลือทางเศรษฐกิจสังคม วัฒนธรรม เทคโนโลยี และการบริหาร ส่งเสริมสันติภาพและความมั่นคงของภูมิภาค ส่งเสริมความร่วมมือระหว่างอาเซียนกับต่างประเทศและองค์กรระหว่างประเทศ พัฒนาเป็นสังคมที่เปิดกว้าง และเปิดโอกาสให้สังคมมีส่วนร่วมในการพัฒนาประเทศ

**สัญลักษณ์อาเซียน**

ลักษณ์ของเซียน คือ รูปรวงข้าวสีเหลืองบนพื้นสีแดง ล้อมรอบด้วยวงกลมสีขาวและสีน้ำเงิน รวงข้าว ๑๐ ต้น หมายถึง ประเทศสมาชิก ๑๐ ประเทศ

**สีเหลือง** หมายถึง ความเจริญรุ่งเรือง

**สีแดง** หมายถึง ความกล้าหาญและการมีพลวัติ

**สีขาว** หมายถึง ความบริสุทธิ์

**สีน้ำเงิน** หมายถึง สันติภาพและความมั่นคง

**คำขวัญอาเซียน** One  Vision, One  Identity,  One Community  
 หนึ่งวิสัยทัศน์  หนึ่งอัตลักษณ์  หนึ่งประชาคม

**กฎบัตรอาเซียน** **(ASEAN Charter)**

คือธรรมนูญอาเซียนที่จะมีการวางกรอบของกฎหมายและโครงสร้างองค์กร เพื่อเพิ่มประสิทธิภาพของอาเซียนในการขับเคลื่อนเพื่อรวมตัวเป็นประชาคมอาเซียนภายในปี ๒๐๑๕ (พ.ศ. ๒๕๔๘) เพื่อให้อาเซียนเป็นองค์กรระหว่างรัฐบาลในภูมิภาคที่มีประสิทธิภาพ มีประชาชน เป็นศูนย์กลางและเคารพในกติกาการทำงานระหว่างกันมากยิ่งขึ้น

**ประชาคมอาเซียน** **(ASEAN Community)**

ประชาคมอาเซียนประกอบด้วยความร่วมมือ ๓ เสาหลัก คือ

๑. ประชาคมการเมืองและความมั่นคงอาเซียน ( ASEAN Political and Security Community : APSC ) มุ่งหมายให้ประเทศในภูมิภาคอยู่ร่วมกันอย่างสันติ มีระบบแก้ไขความขัดแย้งระหว่างกันด้วยดี มีเสถียรภาพอย่างรอบด้าน มีกรอบความร่วมมือเพื่อรับมือกับภัยคุกคามความมั่นคง ทั้งในรูปแบบเดิมและรูปแบบใหม่ เพื่อให้ประชาชนมีความปลอดภัยและมั่นคง

๒. ประชาคมเศรษฐกิจอาเซียน ( ASEAN Economic Community : AEC ) มุ่งหมายให้เกิดการรวมตัวกันทางด้านเศรษฐกิจ และการอำนวยความสะดวกในการติดต่อค้าขายระหว่างกัน อันจะทำให้ภูมิภาคนี้มีความเจริญมั่งคั่งและสามารถแข่งขันกับภูมิภาคอื่น ๆ ได้ ทั้งนี้เพื่อความอยู่ดีกินดีของประชาชนในกลุ่มประเทศอาเซียน

๓. ประชาคมสังคมและวัฒนธรรมอาเซียน ( ASEAN Socio - Cultural Community : ASCC ) มุ่งหมายให้ประชาชนของแต่ละประเทศอยู่ร่วมกันภายใต้แนวคิดสังคมเอื้ออาทร มีสวัสดิการทางสังคมที่ดีและมีความมั่นคงทางสังคม

ตลอดระยะเวลา ๔๖ ปีที่มีการก่อตั้งอาเซียน ถือว่าได้ประสบความสำเร็จจนเป็นที่ยอมรับจากหลายฝ่าย ไม่ว่าจะเป็นด้านการเมืองเเละความมั่นคง ด้านเศรษฐกิจ และการพัฒนาด้านสังคมและวัฒนธรรม ซึ่งประเทศไทยได้รับประโยชน์อย่างมากจากความร่วมมือต่าง ๆ ของอาเซียน ไม่ว่าจะเป็นประโยชน์จากการที่ภูมิภาคเป็นเสถียรภาพและสันติภาพ อันเป็นผลจากกรอบความร่วมมือด้านการเมืองและความมั่นคง ความร่วมมือด้านเศรษฐกิจ ความร่วมมือด้านสังคมและวัฒนธรรม ซึ่งถ้าหากไม่มีความร่วมมือเหล่านี้แล้ว คงเป็นการยากที่จะพัฒนาประเทศได้โดยลำพัง

**พัฒนาการอาเซียน**

หลังจากที่ ๕ ประเทศ คือ มาเลเซีย อินโดนิเซีย ฟิลิปปินส์ สิงคโปร์ ไทย ได้ลงนามปฏิญญากรุงเทพ ได้มีสมาชิกเพิ่มเติม ได้แก่

ประเทศบรูไน ดารุสซาลาม เข้าเป็นสมาชิกเมื่อวันที่ ๗ มกราคม ๒๕๒๗

ประเทศเวียดนาม เข้าเป็นสมาชิกเมื่อวันที่ ๒๘ กรกฎาคม ๒๕๓๘

ประเทศลาว เข้าเป็นสมาชิกเมื่อวันที่ ๒๓ กรกฎาคม ๒๕๔๐

ประเทศพม่า เข้าเป็นสมาชิกเมื่อวันที่ ๒๓ กรกฎาคม ๒๕๔๐

ประเทศกัมพูชา เข้าเป็นสมาชิกเมื่อวันที่ ๓๐ เมษายน ๒๕๔๒

**สำนักเลขาธิการอาเซียน**

ตั้งอยู่ที่กรุงจาการ์ตา ประเทศอินโดนีเซีย ทำหน้าที่เป็นหน่วยงานประสานความร่วมมือระหว่างประเทศสมาชิกทั้ง ๑๐ ประเทศ เลขาธิการอาเซียน คนปัจจุบันเล เลือง มินห์ นักการเมืองและนักการทูตชาวเวียดนาม

**ความสัมพันธ์ระหว่างอาเซียนกับภายนอก**

นอกจากสมาชิกทั้ง ๑๐ ประเทศ ความสัมพันธ์ระหว่างอาเซียนกับภายนอก คู่เจรจามีทั้งสิ้น จำนวน ๙ ประเทศ กับ ๑ องค์กร ได้แก่ จีน ญี่ปุ่น เกาหลีใต้ สหรัฐอเมริกา ออสเตรเลีย นิวซีแลนด์ แคนาดา อินเดีย รัสเซีย และสหภาพยุโรป

**อาเซียน +** ๓



จีน ญี่ปุ่น เกาหลีใต้

เพื่อส่งเสริมความร่วมมือในระดับอนุภูมิภาคเอเชียตะวันออก และเพื่อนำไปสู่การจัดตั้งชุมชนเอเชีย-ตะวันออก (East Asian Community)


**การประชุมสุดยอดเอเชียตะวันออก East Asia Summit – EAS + ๖**

เป็นการประชุมสุดยอดของผู้นำประเทศในภูมิภาคเอเชียตะวันออก จำนวน ๑๖ ประเทศ โดยมีกลุ่มประเทศอาเซียนเป็นศูนย์กลาง ซึ่งประกอบด้วย ๑๐ ประเทศ + ๓ และ อินเดีย ออสเตรเลีย นิวซีแลนด์



จีน ญี่ปุ่น เกาหลีใต้

อินเดีย ออสเตรเลีย นิวซีแลนด์

**ข้อมูลรายประเทศ**


**** ****

**ประเทศไทย**

มีชื่อเป็นทางการว่า : ราชอาณาจักรไทย : Kingdom of Thailand  
เมืองหลวงคือ : กรุงเทพมหานคร

การปกครอง : ระบอบประชาธิปไตย มีพระมหากษัตริย์เป็นประมุข  
ประมุข : พระบาทสมเด็จพระปรมินทรมหาภูมิพลอดุลยเดช  
ภาษาราชการ : ภาษาไทย

หน่วยเงินตรา : บาท (Baht)




**ประเทศอินโดนีเซีย**

มีชื่อเป็นทางการว่า : สาธารณรัฐอินโดนีเซีย **: Republic of Indonesia**

เมืองหลวงคือ : กรุงจาการ์ตา

การปกครอง : ระบอบสาธารณรัฐแบบประชาธิปไตย  
ประมุข : พลโทซูซีโล บัมบัง ยูโดโยโน  
ภาษาราชการ : ภาษาบาร์ฮาซา, ภาษาอินโดนีเซีย

หน่วยเงินตรา : รูเปียห์ (Rupiah)  ๑,๐๐๐ รูเปียห์ เท่ากับประมาณ ๓ บาทไทย

**** ****


**ประเทศสิงคโปร์**

มีชื่อเป็นทางการว่า : สาธารณรัฐสิงคโปร์ : Republic of Singapore

เมืองหลวงคือ : สิงคโปร์

การปกครอง : ระบบสาธารณรัฐแบบรัฐสภา มีประธานาธิบดีเป็นประมุข  
ประมุข : โทนี ตัน เค็ง ยัม  
ภาษาราชการ : ภาษาอังกฤษ, ภาษาจีนกลาง, ภาษามาเลย์, ภาษาทมิฬ

หน่วยเงินตรา : ดอลลาร์ (Dollar) ๑ ดอลล่าร์สิงคโปร์ เท่ากับประมาณ ๒๕ บาทไทย


 

**ประเทศมาเลเชีย**

มีชื่ออย่างเป็นทางการว่า : สหพันธรัฐมาเลเซีย : Malaysia  
เมืองหลวงคือ : กรุงกัวลาลัมเปอร์

การปกครอง : สหพันธรัฐ   
ประมุข : สมเด็จพระราชาธิบดีสุลต่านตวนกู อับดุล ฮาลิม มูอัซซอม ซาร์  
ภาษาราชการ : ภาษามาเลย์

หน่วยเงินตรา : ริงกิต (Ringgit)  ๑  ริงกิต เท่ากับประมาณ ๑๐ บาทไทย

**ประเทศฟิลิปปินส์**

มีชื่อเป็นทางการว่า : สาธารณรัฐฟิลิปปินส์: Republic of the Philippines

เมืองหลวงคือ : กรุงมะนิลา

การปกครอง : สาธารณรัฐเดี่ยวระบบประธานาธิบดี  
ประมุข : เบนิกโน อากีโน ที่ 3  
ภาษาราชการ : ภาษาตากาล๊อก, ภาษาอังกฤษ

หน่วยเงินตรา : เปโซ (Peso)   ๑.๔๐ เปโซ เท่ากับประมาณ ๑ บาทไทย

**ประเทศบรูไน ดารุสซาลาม**

มีชื่อเป็นทางการว่า : เนการาบรูไน ดารุสซาลาม: Negara Brunei Darussalam

เมืองหลวงคือ : บันดาร์เสรีเบกาวัน

การปกครอง : สมบูรณาญาสิทธิราชย์  
ประมุข : สมเด็จพระราชาธิบดีฮัจญี ฮัสซานัล โบลเกียห์ มูอิซซัดดิน วัดเดาเลาะห์

ภาษาราชการ : ภาษามาเลย์, ภาษาอาหรับ  
หน่วยเงินตรา : ดอลล่าร์บรูไน ๑ ดอลล่าร์บรูไน เท่ากับประมาณ  ๒๕ บาทไทย

**** ****

**ประเทศเวียดนาม**

มีชื่ออย่างเป็นทางการ : สาธารณรัฐสังคมนิยมเวียดนาม : Socialist Republic of Vietnam

เมืองหลวงคือ : กรุงฮานอย

การปกครอง : ระบอบสังคมนิยมเวียดนาม  
ประมุข : เจือง เติ๋น ซาง  
ภาษาราชการ : ภาษาเวียดนาม

หน่วยเงินตรา : ด่อง (Dong)   ๖๕๒ ด่อง เท่ากับประมาณ  ๑  บาทไทย

**ประเทศลาว**

มีชื่อเป็นทางการว่า : สาธารณรัฐประชาธิปไตยประชาชนลาว **: The Loa People's Democratic Republic**

เมืองหลวงคือ : นครหลวงเวียงจันทร์

การปกครอง : ระบอบสังคมนิยม  
ประมุข : พลโทจูมมะลี ไซยะสอน  
ภาษาราชการ : ภาษาลาว

หน่วยเงินตรา : กีบ (Kip)  ๑,๐๐๐ กีบ เท่ากับประมาณ  ๔ บาทไทย

**ประเทศพม่า**

มีชื่อเป็นทางการว่า : สาธารณรัฐแห่งสหภาพเมียนมาร์ : Republic of the Union of the Myanmar  
เมืองหลวงคือ : เนปีดอร์

การปกครอง : ระบบประธานาธิบดี  
ประมุข : พลเอกเต็ง เส่ง  
ภาษาราชการ : ภาษาพม่า

หน่วยเงินตรา : จั๊ต (Kyat)  ๒๖ จั๊ต เท่ากับประมาณ ๑ บาทไทย

**ประเทศกัมพูชา**

มีชื่อเป็นทางการว่า : ราชอาณาจักรกัมพูชา : Kingdom of Cambodia

เมืองหลวงคือ : กรุงพนมเปญ

การปกครอง : ระบอบประชาธิปไตย  
ประมุข : พระบาทสมเด็จพระบรมนาถนโรดม สีหมุนี  
ภาษาราชการ : ภาษาเขมร  
หน่วยเงินตรา : เรียล (Riel)  ๑๒๗ เรียล เท่ากับประมาณ ๑ บาทไทย

**คำกล่าวทักทาย (ภาษาอาเซียน)**

|  |  |
| --- | --- |
|  | |
| บรูไน ดารุสซาลาม | ซาลามัต ดาตัง |
| อินโดนีเซีย | ซาลามัต เซียง |
| มาเลเซีย | ซาลามัต ดาตัง เกอร์ |
| ฟิลิปปินส์ | กูมุสตา |
| สิงคโปร์ | หนีห่าว |
| ไทย | สวัสดี |
| กัมพูชา | ซัวสเด |
| ลาว | สำบายดี |
| พม่า | มิงกาลาบา |
| เวียดนาม | ซินจ่าว |

****

****

**ใบงาน**

**เรื่อง อาเซียน**

**คำชี้แจง** ให้ผู้เรียนตอบคำถามต่อไปนี้

๑. อาเซียน มีชื่ออย่างเป็นทางการว่า

....................................................................................................................................................................

๒. เอกสารในการก่อตั้งสมาคมอาเซียนซึ่งได้รับการลงนามที่กรุงเทพฯ เรียกว่า

.................................................................. หรือ.........................................................................................

๓. วัตถุประสงค์หลักของการก่อตั้งอาเซียน คือ

............................................................................................................................................................................................................................................................................................................................................................................................................................................................................................................

๔. ประเทศที่เข้าร่วมในการก่อตั้งเป็นสมาคมอาเซียนประกอบด้วย ............................. ประเทศ

๑. ประเทศ................................................. เมืองหลวง........................................................

๒. ประเทศ................................................ เมืองหลวง........................................................

๓. ประเทศ................................................ เมืองหลวง........................................................

๔. ประเทศ .............................................. เมืองหลวง........................................................

๕. ประเทศ................................................ เมืองหลวง........................................................

๖. ประเทศ............................................... เมืองหลวง........................................................

๗. ประเทศ............................................... เมืองหลวง........................................................

๘. ประเทศ............................................... เมืองหลวง........................................................

๙. ประเทศ................................................ เมืองหลวง........................................................

๑๐. ประเทศ.............................................. เมืองหลวง........................................................

๕. สำนักเลขาธิการอาเซียนตั้งอยู่ที่ใด และเลขาธิการอาเซียนคนปัจจุบันคือใคร

....................................................................................................................................................................

**เฉลยใบงาน**

**เรื่อง อาเซียน**

**คำชี้แจง** ให้ผู้เรียนตอบคำถามต่อไปนี้

๑. อาเซียน มีชื่ออย่างเป็นทางการว่า

**สมาคมประชาชาติแห่งเอเชียตะวันออกเฉียงใต้**

๒. เอกสารในการก่อตั้งสมาคมอาเซียนซึ่งได้รับการลงนามที่กรุงเทพฯ เรียกว่า

**ปฏิญญากรุงเทพ หรือ ปฏิญญาอาเซียน**

๓. วัตถุประสงค์หลักของการก่อตั้งอาเซียน คือ

**เพื่อส่งเสริมความเข้าใจอันดีต่อกันในระหว่างประเทศในภูมิภาค ธำรงไว้ซึ่งสันติภาพ เสถียรภาพและความมั่นคงทางการเมือง สร้างสรรค์ความเจริญทางด้านเศรษฐกิจ การพัฒนาสังคมและวัฒนธรรมการกินดีอยู่ดี บนพื้นฐานของความเสมอภาคและผลประโยชน์ร่วมกันของประเทศสมาชิก**

๔. ประเทศที่เข้าร่วมในการก่อตั้งเป็นสมาคมอาเซียนประกอบด้วย **๑๐ ประเทศ**

๑. ประเทศ **ไทย** เมืองหลวง **กรุงเทพมหานคร**

๒. ประเทศ **อินโดนีเซีย**  เมืองหลวง **จาการ์ตา**

๓. ประเทศ **สิงคโปร์** เมืองหลวง **สิงคโปร์**

๔. ประเทศ **มาเลเซีย** เมืองหลวง **กัวลาลัมเปอร์**

๕. ประเทศ **ฟิลิปปินส์** เมืองหลวง **มะนิลา**

๖. ประเทศ **บรูไน ดารุสซาลาม** เมืองหลวง **บันดาร์เสรีเบกาวัน**

๗. ประเทศ **เวียดนาม** เมืองหลวง **ฮานอย**

๘. ประเทศ **ลาว**  เมืองหลวง  **เวียงจันทร์**

๙. ประเทศ **พม่า** เมืองหลวง **เนปีดอร์**

๑๐. ประเทศ **กัมพูชา**  เมืองหลวง **พนมเปญ**

๕. สำนักเลขาธิการอาเซียนตั้งอยู่ที่ใด และเลขาธิการอาเซียนคนปัจจุบันคือใคร

**กรุงจาการ์ตา ประเทศอินโดนีเซีย**

**นาย เล เลือง มินห์**

**ใบกิจกรรม**

**เกมบิงโกอาเซียน**

**วัตถุประสงค์**

1. เพื่อให้ผู้เรียนรู้จักประเทศสมาชิกอาเซียน
2. เพื่อให้ผู้เรียนรู้จักประเทศคู่เจรา อาเซียน + ๓
3. เพื่อให้ผู้เรียนรู้จักประเทศคู่เจรา อาเซียน + ๖

เวลาที่ใช้

๓๕ นาที

**สื่อ/อุปกรณ์**

๑. แผ่นกระดาษตารางบิงโก จำนวน ๑๖ ช่อง

๒. นาฬิกาจับเวลา

๓. ของรางวัล (ขนม หรือปากกา)

**แผ่นกระดาษตารางบิงโก**

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |

ขั้นตอนการดำเนินกิจกรรม

๑. วิทยากรชี้แจงรายละเอียดเกี่ยวกับการจัดกิจกรรมบิงโกอาเซียน

๒. วิทยากรแจกกระดาษตารางบิงโกให้ผู้เรียนคนละ ๑ แผ่น ให้ผู้เรียนเขียนชื่อกลุ่มสมาชิกอาเซียน ๑๐ ประเทศ และกลุ่มประเทศคู่เจรา คือ กลุ่มประเทศอาเซียน + ๓ กลุ่มประเทศอาเซียน + ๖ ในกระดาษที่แจกให้ โดยเขียนลงในช่องใดก็ได้ ไม่ต้องเรียงลำดับประเทศ ภายในเวลา ๕ นาที

๓. เมื่อหมดเวลาที่กำหนด ให้วิทยากรตรวจสอบอีกครั้งหนึ่งเพื่อให้แน่ใจว่าผู้เรียนได้เขียนชื่อประเทศต่าง ๆ ครบทั้ง ๑๖ ประเทศ ลงในตารางจนครบทั้ง ๑๖ ช่องหรือไม่

๔. วิทยากรชี้แจงให้ผู้เรียนตั้งใจฟังข้อมูลเกี่ยวกับประเทศต่าง ๆ (วิทยากรให้ข้อมูลทีละประเทศ) แล้วถามผู้เรียนว่าข้อมูลดังกล่าวคือข้อมูลของประเทศใด ให้ผู้เรียนช่วยกันตอบ ถ้ายังตอบไม่ถูก วิทยากรอธิบายหรือให้ข้อมูลเพื่มเติมจนกว่าผู้เรียนจะตอบถูก เมื่อทราบแล้วว่าข้อมูลนั้น ๆ คือประเทศใด ให้ผู้เรียนเขียนเครื่องหมายกากบาทลงในแผ่นกระดาษช่องที่มีรายชื่อของประเทศนั้น

๕. เมื่อวิทยากรให้ข้อมูลได้จำนวน ๔ ประเทศ (ผู้เรียนกากบาทได้ ๔ ช่อง) วิทยากรถามผู้เรียนว่าใครบิงโกบ้าง ซึ่งลักษณะการบิงโกคือ ถ้าเครื่องหมายกากบาทเรียงกันในแนวนอน แนวตั้ง หรือแนวเฉียง ครบ ๔ ช่อง ให้ถือว่าเป็นการบิงโก ถ้ายังไม่มีใคร บิงโก วิทยากรให้ข้อมูลต่อไปอีกประมาณ ๓ ประเทศ แล้วถามผู้เรียนว่ามีใครบิงโกบ้าง

๖. วิทยากรดำเนินการไปเรื่อย ๆ ให้มีจำนวนผู้เรียนที่บิงโกพอสมควร จึงยุติการเล่นเกม สำหรับผู้เรียนที่บิงโกให้มอบรางวัลที่เตรียมไว้เพื่อเป็นกำลังใจ ทำให้เกิดความสนุกสนานตื่นเต้นกับการได้ลุ้นเพื่อรับของรางวัล

๗. วิทยากรและผู้เรียนร่วมกันสรุปองค์ความรู้ที่ได้รับจากการเล่นเกมบิงโกอาเซียน

* กลุ่มประเทศอาเซียน มาเลเซีย อินโดนิเซีย ฟิลิปปินส์ สิงคโปร์ ไทย บรูไน- ดารุสซาลาม เวียดนาม ลาว พม่า กัมพูชา
* กลุ่มประเทศอาเซียน + ๓ จีน ญี่ปุ่น เกาหลีใต้
* กลุ่มประเทศอาเซียน + ๖ จีน ญี่ปุ่น เกาหลีใต้ อินเดีย ออสเตรเลีย นิวซีแลนด์

**ใบกิจกรรม**

**เรื่อง ตามหาอาเซียน**

**วัตถุประสงค์**

๑. เพื่อให้ผู้เรียนรู้จักประเทศและเมืองหลวงของสมาชิกอาเซียน

๒. เพื่อสร้างความสามัคคี ร่วมแรงร่วมใจในการทำงานเป็นทีม

**เวลาที่ใช้**

๓๕ นาที

**สื่อ/อุปกรณ์**

๑. เชือกขาวแดง ยาว ๒ เมตร จำนวน ๘ - ๑๐ เส้น

๒. ขวดแก้วปากแคบ จำนวน ๑๐ ขวด

๓. ไข่ไก่ จำนวน ๑๐ ฟอง

๔. หนังยาง จำนวน ๑๐ วง

๕. รูปภาพธงชาติประเทศสมาชิกอาเซียน ขนาดประมาณ ๑๒ X ๑๕ เซนติเมตร

จำนวน ๑๐ แผ่น

๖. ปากกาเมจิก จำนวน ๑ ด้าม

๗. นาฬิกาจับเวลา จำนวน ๑ อัน

**การเตรียมอุปกรณ์**

๑. เชือกขาวแดงทุกเส้นที่เตรียมไว้ ให้นำปลายเชือกด้านหนึ่งของแต่ละเส้นผูกไว้กับหนังยาง ที่ซ้อนทับกันไว้ทั้ง ๑๐ วง โดยผูกไปตามวงกลมของหนังยางจนรอบ

๒. นำรูปภาพธงชาติประเทศสมาชิกอาเซียน ติดไว้ด้านข้างขวดแก้วปากแคบทั้ง ๑๐ ขวด

๓. ใช้ปากกาเมจิกเขียนชื่อเมืองหลวงของประเทศสมาชิกอาเซียนไว้บนไข่ไก่ให้ครบทั้ง ๑๐ ฟอง

ขั้นตอนการดำเนินกิจกรรม

๑. วิทยากรชี้แจงรายละเอียดเกี่ยวกับการจัดกิจกรรมตามหาอาเซียน

๒. วิทยากรแบ่งกลุ่มผู้เรียนเป็น ๒ กลุ่ม ๆ ละเท่า ๆ กัน ให้ตั้งชื่อกลุ่มตามชื่อของประเทศ

สมาชิกอาเซียนที่ชอบ

๓. วิทยากรให้สมาชิกแต่ละกลุ่มเลือกตัวแทนจำนวน ประมาณ ๘ - ๑๐ คน (จำนวนเท่ากับ เชือก) เพื่อทำการแข่งขัน

๔. ให้ดำเนินการทีละกลุ่ม โดยให้สมาชิกที่เป็นตัวแทนทั้งหมดถือปลายเชือกขาวแดงด้านที่ ไม่ได้ผู้ติดกับหนังยางไว้คนละเส้น ยืนเป็นวงกลมและให้เชือกอยู่ในลักษณะที่ตึงพอดี

๕. วิทยากรมอบไข่ไก่ที่มีชื่อเมืองหลวง ๑ ฟอง ให้กับสมาชิกที่เหลือในกลุ่ม ๑ คน นำไปวางไว้ ในวงหนังยางโดยให้หนังยางลัดไข่ไก่ไว้ไม่ให้หล่น ให้ไข่ไก่อยู่เหนือพื้น

๖. วิทยากรนำขวดแก้วที่มีรูปภาพธงชาติประเทศสมาชิกอาเซียนทั้ง ๑๐ ขวดไปตั้งไว้ที่พื้น ให้อยู่ห่างจากจุดเริ่มต้นในระยะพอสมควร

๗. วิทยากรอธิบายวิธีการแข่งขัน ดังนี้

- ให้ตัวแทนสมาชิกกลุ่มผู้ทำการแข่งขัน พยายามนำไข่ไก่ไปวางไว้บนปากขวดแก้วให้ตรง กับธงชาติของประเทศนั้นๆ ให้ถูกต้อง

- เมื่อวางไข่ไก่ลงในปากขวดแก้วได้อย่างถูกต้องแล้ว ให้รีบเดินกลับไปที่จุดเริ่มต้นใหม่เพื่อ รับไขไก่ฟองใหม่จากวิทยากร แล้วนำไปวางไว้บนปากขวดแก้วให้ตรงกับธงชาติของประเทศนั้น ๆ

- วิทยากรให้เวลากลุ่มละประมาณ ๓-๕ นาที เมื่อหมดเวลาแล้ววิทยากรตรวจชื่อ เมืองหลวงว่าตรงกับชื่อประเทศหรือไม่ โดยให้คะแนนประเทศละ ๑ คะแนน กลุ่มใดที่ทำคะแนนมากที่สุดจะเป็นกลุ่มที่ชนะ

- วิทยากรให้ทำการแข่งขัน ๒ ใน ๓ ครั้ง กลุ่มใดที่ชนะมากที่สุดกลุ่มนั้นคือผู้ชนะใน กิจกรรมตามหาอาเซียน

๘. วิทยากรสรุปผลการจัดกิจกรรมและให้ผู้เรียนทบทวนชื่อเมืองหลวงของประเทศอาเซียนทั้ง ๑๐ ประเทศ

แนวทางการสรุป

การทำงานที่จะประสบผลสำเร็จขึ้นอยู่กับความร่วมมือร่วมใจกันของสมาชิกในกลุ่ม รู้จักการปรึกษาหารือกันในกลุ่ม รู้จักรับฟังความคิดเห็นของผู้อื่น และที่สำคัญต้องรู้จักข้อมูลพื้นฐานของสมาชิกในกลุ่ม เหมือนกับกลุ่มประเทศอาเซียนที่จำเป็นต้องเรียนรู้หรือศึกษาข้อมูลพื้นฐานของประเทศสมาชิก ไม่ว่าจะเป็นเมืองหลวง สังคมและวัฒนธรรม



**ใบกิจกรรม**

**เรื่อง รวมพลังอาเซียน**

**วัตถุประสงค์**

๑. เพื่อให้ผู้เรียนรู้จักและเข้าใจถึงความร่วมมือของกลุ่มประเทศสมาชิกอาเซียน

๒. เพื่อสร้างความสามัคคี ร่วมแรงร่วมใจในการทำงานเป็นทีม

**เวลาที่ใช้**

๓๕ นาที

**สื่อ/อุปกรณ์**

๑. ลูกโป่งใบใหญ่ จำนวน ๖ ใบ

๒. ถุงพลาสติกขนาดใหญ่สามารถใส่ลูกโป่งทั้ง ๖ ใบได้ จำนวน ๑ ใบ

๓. แผ่นไม้อัดหนา ๑๐ มิลลิเมตร ขนาด ๖๐ X ๘๐ เซนติเมตร จำนวน ๒ แผ่น

๔. หนังยาง จำนวน ๑ เส้น

๕. ที่สูบลูกโป่ง จำนวน ๑ อัน

**การเตรียมอุปกรณ์**

1. สูบลมลูกโป่งทั้ง ๖ ใบ แล้วนำไปใส่ไว้ภายในถุงพลาสติก รัดปากถุงด้วยหนังยางให้แน่น

๒. นำถุงพลาสติกที่บรรจุลูกโป่งวางไว้ระหว่างกลางแผ่นไม้ทั้งสอง โดยแผ่นไม้หนึ่งแผ่นวางอยู่บนพื้นด้างล่างถุงลูกโป่ง อีกหนึ่งแผ่นวางไว้ด้านบนทับถุงลูกโป่ง

**ขั้นตอนการดำเนินกิจกรรม**

๑. วิทยากรแบ่งกลุ่มผู้เรียนเป็น ๒ กลุ่ม ๆ ละเท่า ๆ กัน ให้ตั้งชื่อกลุ่มตามชื่อของประเทศสมาชิกอาเซียนที่ชอบ

๒. วิทยากรแนะนำอุปกรณ์ที่ใช้ในการจัดกิจกรรม

๓. ให้ดำเนินการทีละกลุ่ม ดังนี้

- วิทยากรเลือกผู้เรียน ๒ - ๓ คน เพื่อช่วยจับแผ่นไม้ให้อยู่นิ่ง

- ให้สมาชิกในกลุ่มที่เหลือขึ้นยืนบนแผ่นไม้ที่ประกบกับลูกโป่ง โดยให้ขึ้นทีละ ๑ คน

ให้คนที่ขึ้นคนแรกยืนอยู่ตรงกลางแผ่นไม้

- ให้สมาชิกในกลุ่มพยายามขึ้นไปยืนบนแผ่นไม้ให้ได้จำนวนมากที่สุด โดยไม่ให้ตกจากแผ่น

ไม้ และไม่ทำให้ลูกโป่งแตก ให้ยืนทรงตัวอยู่ประมาณ ๓๐ วินาที

- กลุ่มที่สามารถทำได้ตามกติกา จะได้คะแนนมากที่สุด (นับคะแนนจากจำนวนคนที่ยืนอยู่

บนแผ่นไม้)

๔. วิทยากรสรุปผลการจัดกิจกรรมและให้ผู้เรียนอภิปรายแลกเปลี่ยนเรียนรู้ พร้อมทั้งสรุปองค์ความรู้ในการทำกิจกรรมร่วมกัน

แนวทางการสรุป

การทำงานที่จะประสบผลสำเร็จขึ้นอยู่กับความร่วมมือร่วมใจกันของสมาชิกในกลุ่ม รู้จักปรึกษาหารือกันในกลุ่ม รู้จักวางแผนการทำงาน ช่วยเหลือแบ่งเบาและช่วยแก้ปัญหาซึ่งกันและกัน การขึ้นไปยืนอยู่บนลูกโป่งหลาย ๆ ใบได้โดยที่ลูกโป่งไม่แตก เนื่องจากลูกโป่งมีหลายลูกจึงมีการถ่ายเทน้ำหนักและกระจายแรงไปยังลูกโป่งลูกอื่น ๆ เท่า ๆ กัน จึงสามารถรับน้ำหนักได้ เหมือนกับประเทศสมาชิกอาเซียนที่ร่วมมือร่วมใจกัน มีความสามัคคี ช่วยเหลือเอื้ออาทร ความเป็นน้ำหนึ่งใจเดียวกัน และมีความเข้าใจอันดีต่อกัน ร่วมกันก้าวไปเพื่อเป้าหมายแห่งความสำเร็จในความร่วมมือกันในทุก ๆ ด้าน





**ใบกิจกรรม**

**เรื่อง อุดรอยรั่วอาเซียน**

**วัตถุประสงค์**

๑. เพื่อให้ผู้เรียนรู้จักและเข้าใจถึงความร่วมมือของกลุ่มประเทศสมาชิกอาเซียน

๒. เพื่อสร้างความสามัคคี ร่วมแรงร่วมใจในการทำงานเป็นทีม

**เวลาที่ใช้**

๓๕ นาที

**สื่อ/อุปกรณ์**

๑. ท่อ PVC ขนาดเส้นผ่าศูนย์กลาง ๓ นิ้ว ยาว ๑ เมตร จำนวน ๑ ท่อ

๒. แก้วน้ำพลาสติก จำนวน ๒ ใบ

๓. เหยือกน้ำพลาสติกใสที่มีสเกลวัดปริมาตร จำนวน ๑ ใบ

๔. กาละมังพลาสติกขนาดใหญ่ จำนวน ๑ ใบ

๕. น้ำสะอาด

๖. โต๊ะขนาดเล็ก จำนวน ๑ ตัว

๗. นาฬิกาจับเวลา จำนวน ๑ อัน

๘. นกหวีด จำนวน ๑ อัน

(กรณีทำกิจกรรมพร้อมกันหลายกลุ่ม ให้เพิ่มอุปกรณ์รายการ ที่ ๑ - ๗ เท่ากับจำนวนกลุ่ม )

**การเตรียมอุปกรณ์**

๑. นำท่อ PVC มาปิดปลายท่อหนึ่งด้านให้สนิทไม่ให้น้ำรั่วหรือซึมได้ เจาะรูให้มีขนาดเท่ากับดินสอโดยรอบท่อ ระยะห่างของรูที่เจาะจากด้านที่ปิดปลายท่อขึ้นมาประมาณ ๕ เซนติเมตร เหลือพื้นที่ของท่อ PVC ที่ไม่ต้องเจาะรูระยะห่างจากปลายท่ออีกด้านหนึ่งประมาณ ๑๐ เซนติเมตร รูที่เจาะรอบท่อให้มีระยะห่างกันพอสมควร เจาะรู ๘ - ๑๐ รู

๒. ใส่น้ำในกาละมังไว้เกือบเต็ม

**ขั้นตอนการดำเนินกิจกรรม**

๑. วิทยากรกล่าวนำเรื่องความร่วมมือของกลุ่มประเทศอาเซียนในเรื่องการจัดการทรัพยากรน้ำ

๒. วิทยากรชี้แจงรายละเอียดเกี่ยวกับการจัดกิจกรรมอุดรอยรั่วอาเซียน

๓. แบ่งกลุ่มผู้เรียนออกเป็น ๒ - ๔ กลุ่ม ๆ ละประมาณ ๘ - ๑๐ คน โดยให้ตั้งชื่อกลุ่มตามชื่อ ของประเทศสมาชิกอาเซียนที่ชอบ

๔. ให้ตัวแทนแต่ละกลุ่มจำนวน ๒ คน รับอุปกรณ์

๕. วิทยากรและผู้เรียนร่วมกันเตรียมสถานที่ โดยตั้งโต๊ะให้ห่างจากกาละมังน้ำประมาณ ๕ - ๘ เมตร

๖. นำเหยือกน้ำพลาสติกใสที่มีสเกลวัดปริมาตรวางไว้บนโต๊ะ

๗. วิทยากรให้ดำเนินการแข่งขันพร้อมกันทุกกลุ่ม โดยอธิบายวิธีการแข่งขัน ดังนี้

- นำท่อ PVC ไปวางไว้ที่ด้านข้างกาละมังน้ำ ให้ตัวแทนแต่ละกลุ่มจำนวน ๒ คน เป็นคน กรอกน้ำใส่ในท่อ PVC ที่มีรูรั่ว และสมาชิกในกลุ่มที่เหลือช่วยกันใช้มืออุดรอยรั่วของท่อ PVC ให้สนิทไม่ให้น้ำสามารถไหลออกมาได้ หรือให้ไหลออกมาน้อยที่สุด

๘. วิทยากรให้สัญญาณโดยเป่านกหวีดให้เริ่มกรอกน้ำและจับเวลาประมาณ ๑ นาที เมื่อ ได้ยินสัญญาณนกหวีดบอกหมดเวลา ให้สมาชิกที่ใช้มืออุดรอยรั่วช่วยกันยกท่อ PVC ไปเทน้ำใส่เหยือกที่วางอยู่บนโต๊ะของแต่ละกลุ่มให้ได้ปริมาณน้ำมากที่สุด (ขณะที่ยกท่อไปเทน้ำยังคงใช้มืออุดรอยรั่วไว้เหมือนเดิม)

๙. วิทยากรนำเหยือกน้ำของแต่ละกลุ่มมาเปรียบเทียบกันว่ากลุ่มใดได้ปริมาณน้ำมากที่สุด เป็นกลุ่มชนะ และทำการแข่งขัน ๒ ใน ๓ ครั้ง กลุ่มใดที่ชนะมากที่สุดเป็นกลุ่มที่ชนะในกิจกรรมอุด รอยรั่วอาเซียน

๑๐. วิทยากรสรุปผลการจัดกิจกรรมและให้ผู้เรียนอภิปรายแลกเปลี่ยนเรียนรู้ พร้อมทั้งสรุป องค์ความรู้ในการทำกิจกรรมร่วมกัน

แนวทางการสรุป

ผลสำเร็จของงานขึ้นอยู่กับความร่วมมือร่วมใจกันของสมาชิกในกลุ่ม รู้จักการปรึกษาหารือกันในกลุ่ม รู้จักรับฟังความคิดเห็นของผู้อื่น เคารพกติกาของกลุ่ม เหมือนกับการรวมกลุ่มของประเทศสมาชิกอาเซียน ที่ได้สร้างความร่วมมือในเรื่องต่าง ๆ รวมถึงความร่วมมือการบริหารจัดการเรื่องทรัพยากรน้ำ



**ใบกิจกรรม**

**เรื่อง จิตรกรอาเซียน**

**วัตถุประสงค์**

๑. เพื่อให้ผู้เรียนรู้จักสัญลักษณ์ของอาเซียน

๒. เพื่อสร้างความสามัคคี ร่วมแรงร่วมใจในการทำงานเป็นทีม

**เวลาที่ใช้**

๓๕ นาที

**สื่อ/อุปกรณ์**

๑. กระดาษสร้างแบบ จำนวน ๑ แผ่น

๒. ปากกาเคมี จำนวน ๑ ด้าม

๓. เทปใส จำนวน ๑ ม้วน

๔. เชือกฟาง ยาว ๒ เมตร จำนวน ๘ - ๑๐ เส้น

๕. โต๊ะ จำนวน จำนวน ๑ ตัว

๖. ภาพสัญลักษณ์อาเซียน จำนวน ๑ แผ่น

๗. นาฬิกาจับเวลา จำนวน ๑ อัน

๘. นกหวีด จำนวน ๑ อัน

(กรณีทำกิจกรรมพร้อมกันหลายกลุ่ม ให้เพิ่มอุปกรณ์รายการ ที่ ๑ - ๗ เท่ากับจำนวนกลุ่ม )

**การเตรียมอุปกรณ์**

1. เชือกฟางทุกเส้นที่เตรียมไว้ ให้นำปลายเชือกด้านหนึ่งของแต่ละเส้นผูกไว้กับปากกาเคมี (เมื่อดึงเชือกทุกเส้นโดยให้ปากกาเคมีเป็นจุดศูนย์กลาง ให้ปากกาเคมีอยู่ในลักษณะตั้งตรง)
2. วางกระดาษสร้างแบบบนโต๊ะ ใช้เทปใสติดไว้เพื่อกันเลื่อน

**ขั้นตอนการดำเนินกิจกรรม**

1. วิทยากรชี้แจงรายละเอียดเกี่ยวกับการจัดกิจกรรมจิตรกรอาเซียน
2. วิทยากรแบ่งกลุ่มผู้เรียนเป็น ๒ กลุ่ม ๆ ละเท่า ๆ กัน ให้ตั้งชื่อกลุ่มตามชื่อของประเทศ

สมาชิกอาเซียนที่ชอบ

๓. วิทยากรให้สมาชิกแต่ละกลุ่มเลือกตัวแทนจำนวน ประมาณ ๘ - ๑๐ คน (จำนวนเท่ากับ เชือก) เพื่อทำการแข่งขัน

๔. วิทยากรอธิบายวิธีการแข่งขัน ดังนี้

- ให้สมาชิกที่เป็นตัวแทนของแต่ละกลุ่มถือปลายเชือกฟางด้านที่ไม่ได้ผู้ติดกับปากกาเคมีไว้คนละ ๑ เส้น ยืนเป็นวงกลมและให้เชือกอยู่ในลักษณะที่ตึงพอดี ให้ปากกาเคมีอยู่ในลักษณะตั้งตรงในแนวดิ่ง

- ให้สมาชิกที่เหลือในกลุ่ม ๑ คน ถือภาพสัญลักษณ์อาเซียน เพื่อให้ผู้เข้าแข่งขันได้ดู ในขณะที่ลงมือวาดภาพ

- วิทยากรจะให้สัญญาณโดยเป่านกหวีด ให้เริ่มวาดภาพสัญลักษณ์อาเซียนลงบนกระดาษที่วางไว้บนโต๊ะ โดยให้เวลา ๑๐ นาทีเมื่อวิทยากรให้สัญญาณหมดเวลาต้องหยุดวาดภาพทันที

๕. วิทยากรให้เวลาแต่ละกลุ่มวางแผนในการทำกิจกรรม ๑ นาที ก่อนเริ่มการแข่งขัน

๖. วิทยากรเริ่มดำเนินการแข่งขันกิจกรรมจิตรกรอาเซียนภายในเวลาที่กำหนด

๗. วิทยากรรวบรวมผลงานทุกกลุ่ม แล้วให้ตัวแทนกลุ่มละ ๓ คน ออกมายืนถือภาพผลงงาน ของกลุ่มให้เพื่อน ๆ ได้ชม พร้อมทั้งนำเสนอรายละเอียดในภาพ ให้เวลานำเสนอกลุ่มละ ๒ นาที

๘. วิทยากรให้คะแนนผลงาน โดยกลุ่มที่วาดภาพสัญลักษณ์อาเซียนได้เหมือนมากที่สุดได้ ๑๐ คะแนน

๙. วิทยากรสรุปผลการจัดกิจกรรมและให้ผู้เรียนอภิปรายแลกเปลี่ยนเรียนรู้ พร้อมทั้งสรุป องค์ความรู้เกี่ยวกับสัญลักษณ์ของอาเซียนร่วมกัน

แนวทางการสรุป

การทำงานที่จะประสบผลสำเร็จขึ้นอยู่กับความร่วมมือร่วมใจกันของสมาชิกในกลุ่ม ดังเช่นประเทศสมาชิกอาเซียนทั้ง ๑๐ ประเทศ ที่ต้องส่งเสริมความร่วมมือและความช่วยเหลือกันในทุกด้านและมีสัญลักษณ์ของเซียน คือ รูปรวงข้าวสีเหลืองบนพื้นสีแดง ล้อมรอบด้วยวงกลมสีขาวและสีน้ำเงิน รวงข้าว ๑๐ ต้น หมายถึง ประเทศสมาชิก สีเหลือง หมายถึง ความเจริญรุ่งเรือง สีแดง หมายถึง ความกล้าหาญและการมีพลวัติ สีขาว หมายถึง ความบริสุทธิ์ และสีน้ำเงิน หมายถึง สันติภาพและความมั่นคง

****

**ใบกิจกรรม**

**เรื่อง ใบ้คำอาเซียน**

**วัตถุประสงค์**

1. เพื่อให้ผู้เรียนรู้จักและเข้าใจความหมายภาษากลางของกลุ่มประเทศอาเซียน
2. เพื่อให้ผู้เรียนตระหนักถึงความสำคัญของการสื่อสารในการทำงานเป็นทีม

**เวลาที่ใช้**

๓๕ นาที

**สื่อ/อุปกรณ์**

๑. รูปภาพผลไม้ สัตว์ หรือสิ่งของต่าง ๆ ที่มีคำศัพท์ภาษาอังกฤษเขียนไว้ใต้ภาพ จำนวน ๑๕ ภาพ

๒. โต๊ะ จำนวน ๑ ตัว

๓. นาฬิกาจับเวลา จำนวน ๑ อัน

**ขั้นตอนการดำเนินกิจกรรม**

1. วิทยากรชี้แจงรายละเอียดเกี่ยวกับการจัดกิจกรรมใบ้คำอาเซียน
2. วิทยากรนำรูปภาพทั้งหมดวางไว้บนโต๊ะ โดยให้อยู่ในลักษณะคว่ำ
3. วิทยากรให้ผู้เรียนเลือกตัวแทน จำนวน ๑๕ คน เพื่อออกมาทำกิจกรรมใบ้คำอาเซียน
4. ให้ดำเนินการทำกิจกรรมทีละ ๑ คน ดังนี้ (อีก ๑๔ คนให้ไปนั่งรวมกลุ่มกับเพื่อน ๆ ก่อน)

* ให้ผู้ใบ้คำ หยิบรูปภาพบนโต๊ะ ๑ ภาพ เปิดภาพดูโดยไม่ให้เพื่อน ๆ รู้ว่าเป็นภาพอะไร แล้ววางคว่ำลงไว้เหมือนเดิม (แยกไว้คนละส่วนกับภาพที่เหลือทั้งหมด)
* วิทยากรให้เวลา ๑๐ วินาที เพื่อให้คิดว่าจะแสดงท่าทางอย่างไรเพื่อสื่อสารให้เพื่อน ๆ ทราบและเข้าใจว่ารูปภาพดังกล่าวนั้นคือภาพอะไร ให้แสดงโดยใช้สีหน้าและท่าทาง ห้ามพูดหรือส่งเสียงเป็นสัญญาณใด ๆ ทั้งสิ้น
* เมื่อผู้ใบ้คำพร้อมแล้ว วิทยากรเป่านกหวีดให้สัญญาณ ผู้ใบ้คำเริ่มทำท่าทางภายในเวลา ๑ นาที เพื่อให้เพื่อน ๆ ช่วยกันทายและตอบให้ถูกภายในเวลาที่กำหนด ตัวอย่างเช่น ถ้ารูปภาพนั้นเป็นภาพลูกไก่ ผู้ใบ้คำต้องพยายามแสดงท่าทางของลูกไก่เพื่อสื่อสารให้ผู้อื่นเข้าใจให้ได้
* วิทยากรให้ ๑ คะแนน ต่อการใบ้คำ ๑ ภาพที่ผู้ใบ้คำสามารถแสดงท่าทางให้เพื่อนตอบได้อย่างถูกต้องภายในเวลาที่กำหนด ซึ่งจะเป็นการสะสมคะแนนในภาพรวมของสมาชิกกลุ่ม
* เมื่อใบ้คำเสร็จแล้ว วิทยากรให้ผู้ที่ใบ้คำหยิบรูปภาพนั้นยกขึ้นชูให้เพื่อน ๆ ดู แล้วให้ ผู้ใบ้คำอ่านคำศัพท์ภาษาอังกฤษที่เขียนไว้ใต้ภาพดัง ๆ พร้อมคำแปลภาษาไทย แล้วให้เพื่อน ๆ พูดตามพร้อมกัน ๒ - ๓ ครั้ง เช่น ภาพลูกไก่ ผู้ใบ้คำต้องพูดว่า Chicken (ชิกเก็น) /ลูกไก่ (เพื่อน ๆ พูดตามทีละคำ)

๕. วิทยากรดำเนินการไปทีละคนจนกว่าจะครบจำนวนผู้ใบ้คำทั้ง ๑๕ คน จากนั้นให้ผู้ใบ้คำทั้งหมดออกมายืนด้านหน้า ถือรูปภาพที่ตนใบ้คำไปแล้วไว้ทุกคนโดยหันภาพให้เพื่อน ๆ มองเห็น แล้วให้เริ่มจากคนที่ ๑ ก่อน ให้อ่านคำศัพท์ภาษาอังกฤษ แล้วแปลเป็นภาษาไทยให้เพื่อน ๆ ในกลุ่มทั้งหมดพูดตามเสียงดัง ๆ ๒ ครั้ง (ดำเนินการเหมือนกันทั้ง ๑๕ คน)

๖. วิทยากรสรุปผลการจัดกิจกรรม และทบทวนเพื่อสรุปองค์ความรู้ร่วมกันเกี่ยวกับเรื่องความสำคัญของภาษาอังกฤษซึ่งเป็นภาษากลางของกลุ่มประเทศอาเซียน

แนวทางการสรุป

การทำงานในกลุ่มหากไม่มีการสื่อสารให้เป็นที่เข้าใจกัน อาจเกิดปัญหาความผิดพลาดขึ้นทำให้ไม่ประสบผลสำเร็จในการทำงาน การสื่อสารที่ดีที่สุดคือการได้พูดคุยและปรึกษาหารือกันจนได้ข้อสรุปร่วมกัน กลุ่มประเทศสมาชิกอาเซียนต่างก็มีภาษาประจำชาติของตนเอง ดังนั้นการติดต่อสื่อสารกันอาจมีปัญหา หรือความไม่เข้าใจกันเนื่องจากความแตกต่างด้านภาษาที่หลากหลาย จำเป็นต้องมีภาษากลาง คือภาษาอังกฤษ ซึ่งเป็นภาษาสากลใช้ได้ทั่วโลก เป็นเครื่องมือในการสื่อสารระหว่างกลุ่มประเทศสมาชิกอาเซียน

